**DĖL NEKILNOJAMOJO TURTO VIEŠO AUKCIONO SĄLYGŲ PATVIRTINIMO**

2022 m. liepos 19 d. Nr. A-463

Panevėžys

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi,
29 straipsnio 8 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsniu, Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės
2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“, 5.1 papunkčiu, 21.3 papunkčiu,
22 punktu ir 48 punktu, Viešame aukcione parduodamo Panevėžio rajono savivaldybės nekilnojamojo turto ir kitų nekilnojamųjų daiktų sąrašu, patvirtintu Panevėžio rajono savivaldybės tarybos 2020 m. vasario 27 d. sprendimu Nr. T-56 „Dėl viešame aukcione parduodamo Panevėžio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ (su vėlesniais pakeitimais), Savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos darbo reglamentu, patvirtintu Savivaldybės administracijos direktoriaus 2020 m. gegužės 7 d. įsakymu Nr. A-274 „Dėl Savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos sudarymo ir jos reglamento patvirtinimo“, bei atsižvelgdamas į Savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos 2022 m. liepos 12 d. posėdžio protokolą Nr. DK-70:

1. T v i r t i n u pridedamas viešo aukciono sąlygas nekilnojamojo turto, esančio
Puodžiūnų g. 4-3, Puodžiūnų k., Paįstrio sen., Panevėžio r. sav.

2. P r i p a ž į s t u netekusiu galios Panevėžio rajono savivaldybės administracijos direktoriaus 2022 m. liepos 14 d. įsakymo Nr. A-458 „Dėl nekilnojamojo turto viešo aukciono sąlygų patvirtinimo“ 1.2 papunktį.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės administracijos direktoriaus pavaduotojas,

atliekantis Savivaldybės administracijos direktoriaus funkcijas Antanas Kaminskas